**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2019. szeptember 30-án tartandó rendes ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019.(II.1.) önkormányzati rendelet módosítása**

Melléklet: -

Az előterjesztés előadója: Ostorháziné dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/1642/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.24. pont |
| Szociális és Humán Bizottság | Szmsz 3. melléklet 2.8. és 2.9. pontjai |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2019. szeptember 23.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019.(II.1.) önkormányzati rendelet módosítása**

**Tisztelt Képviselő-testület!**

A Szabolcs-Szatmár-Bereg Megyei Kormányhivatal jelzése alapján a képviselő-testületnek felül kell vizsgálnia szervezeti és működési szabályzatát. Ennek határidejét 2019. szeptember 30. napjában jelölték meg.

Magyarország helyi önkormányzatairól szóló 2011. évi CLXXXIX tv. (továbbiakban: Mötv) tartalmazza azon előírásokat, amelyeket a testület szervezeti és működési szabályzatban kell avagy lehet szabályozni.

**Fentieknek megfelelve a felülvizsgálat eredményeként – a Kormányhivatal jelzése alapján - az alábbi módosítások válnak szükségessé:**

1. **Polgármesteri és az alpolgármesteri tisztség egyidejű betöltetlenségének esete**

A hatályos rendelet 4. §(3) bekezdése az alábbit tartalmazza: „A polgármesteri és az alpolgármesteri tisztség egyidejű betöltetlensége esetén, illetőleg a megjelölt tisztséget betöltők tartós akadályoztatása esetén a képviselő-testület összehívásával és vezetésével kapcsolatos feladatokat az ügyrendi feladatokat ellátó bizottság elnöke, akadályoztatása esetén a legidősebb képviselő (korelnök) látja el.”

A Kormányhivatal jelezte, hogy **nincs lehetőség további helyettesek meghatározására**.

Mötv. 45. § -a értelmében: „….. A polgármesteri és az alpolgármesteri tisztség egyidejű betöltetlensége, a tartós akadályoztatásuk esetére a szervezeti és működési szabályzat rendelkezik a képviselő-testület összehívásának, vezetésének a módjáról.”

Ennek megfelelve az alábbi módosítást javaslom: A polgármesteri és az alpolgármesteri tisztség egyidejű betöltetlensége esetén, illetőleg a megjelölt tisztséget betöltők tartós akadályoztatása esetén a képviselő-testület összehívásával és vezetésével kapcsolatos feladatokat az ügyrendi feladatokat ellátó bizottság elnöke, ~~akadályoztatása esetén a legidősebb képviselő (korelnök)~~ látja el.

1. **A képviselő-testületi ülés részletszabályai alcímmel kapcsolatos észrevétel**

**2.1.** A rendelet 6.§-a az alábbiakat tartalmazza: „A képviselő-testületi ülésekre az e rendelet II. Fejezet szabályait kell alkalmazni, az ebben az alcímben foglalt eltérésekkel.”

**A Kormányhivatal jelzése alapján a rendelkezés nem értelmezhető, mert az alcímben keverednek az alakuló és rendes ülésre vonatkozó szabályok**.

Így javaslom a 6.§ törlését.

**2.2.** A rendelet 7.§ (3) bekezdése szerint: „Az alpolgármester megválasztása érdekében, a titkos szavazást az ügyrendi feladatokat ellátó bizottság, vagy az alakuló ülésen létrehozott szavazatszámláló bizottság bonyolítja le.”

**A Kormányhivatal jelzése alapján szükséges meghatározni, hogy konkrétan melyik bizottság bonyolítja le a titkos szavazást.**

Ennek megfelelve az alábbi módosítást javaslom: Az alpolgármester megválasztása érdekében, a titkos szavazást ~~az ügyrendi feladatokat ellátó bizottság, vagy~~ az alakuló ülésen létrehozott szavazatszámláló bizottság bonyolítja le.

1. **A képviselő-testület határozatképessége**:

A rendelet 19.§ (1) bekezdés b) pontja szerint a képviselő-testület határozatképességéhez legalább 7 fő képviselő jelenléte szükséges a testületi ülésen.

Az Mötv. 47.§ (1) bekezdése értelmében a képviselő-testület **akkor határozatképes, ha az ülésen az önkormányzati képviselőknek több mint a fele jelen van**.

Tekintettel arra, hogy jelenleg 11 főből áll a képviselő-testület, így a határozatképességhez 6 fő képviselő jelenlétére van szükség, javaslom ennek megfelelően a rendelet módosítását.

1. **Döntéstervezet elfogadására vonatkozó előírások:**

A hatályos rendelet 24.§ (1)-(2) bekezdése szerint:

**„24**.§ (1)Amennyiben a döntéstervezet nem kapja meg az elfogadásához szükséges szavazati arányt ügyrendi javaslatra, szünet elrendelése után a polgármester újból szavazásra bocsáthatja a javaslatot.

(2) Ha a képviselő-testület az (1) bekezdésben szabályozott eljárásban újból nem hoz döntést, akkor az eredeti javaslatot a legközelebbi ülésre ismételten napirendre kell tűzni, ha a döntésre:

a) törvényi kötelezettség teljesítése vagy

b) önkormányzati érdek miatt van szükség.”

Mötv. 47.§ (2) bekezdése értelmében: „A javaslat elfogadásához az egyszerű többséget igénylő javaslat esetén a jelen levő önkormányzati képviselők, minősített többséget igénylő javaslat esetén az önkormányzati képviselők több mint a felének igen szavazata szükséges. A betöltetlen önkormányzati képviselői helyet a határozatképesség szempontjából betöltöttnek kell tekinteni.”

A Kormányhivatal jelzése alapján rendeletünk **24.§ (1)-(2) bekezdése ellentétes az Mötv. 47.§ (2) bekezdésével**, ezért az alábbi módosító javaslatot teszem:

„24.§ (1) Ha egy javaslat nem kapja meg az elfogadáshoz szükséges szavazati arányt, akkor a képviselő-testület elutasító döntést hoz.

(2) Amennyiben ügyrendi javaslatra, szünet elrendelése után a polgármester újból szavazásra bocsátja a javaslatot és a javaslat ismételten nem kapja meg az elfogadásához szükséges szavazati arányt, akkor a képviselő-testület ismételten elutasító döntést hoz.”

1. **Bizottságok összetételére vonatkozó előírások:**

**5.1.**A képviselő-testület bizottságaira vonatkozó rendelkezéseket az szmsz 28.§ -a tartalmazza, az alábbiak szerint:

**„28.§** (1)A képviselő-testület állandó bizottságai az alábbiak:

a) Pénzügyi és Ügyrendi Bizottság 4 fővel,

b) Szociális és Humán Bizottság 4 fővel,

* + - 1. A képviselő-testület indokolt esetben meghatározott feladat ellátására legalább 3 tagból álló ideiglenes bizottságot és munkacsoportot hozhat létre. Az ideiglenes bizottság és munkacsoport megbízatása feladatának elvégzéséig, illetőleg az erről szóló jelentésnek a képviselő-testület által történő elfogadásáig tart.

(3) A bizottság elnöke köteles összehívni a bizottság ülését 3 fő indítványára.

(4) A bizottságok általános feladatait e rendelet 3. melléklete tartalmazza.

(5) a) A Pénzügyi és Ügyrendi Bizottság egyes feladatait és a képviselő-testület által a bizottságra átruházott hatáskörök jegyzékét e rendelet 4. melléklete tartalmazza.

b) A Szociális és Humán Bizottság egyes feladatait és a képviselő-testület által a bizottságra átruházott hatáskörök jegyzékét e rendelet 5. melléklete tartalmazza.

(6) A bizottságok ügyrendjét e rendelet 6. melléklete tartalmazza.”

A Kormányhivatal jelzése alapján az **szmsz nem tartalmaz rendelkezést a bizottságok összetételére vonatkozóan, így nem ismerhető meg, hogy a bizottságok rendelkeznek-e külsős bizottsági taggal.**

Az Mötv. 57.§-a alapján: A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.

**Tekintettel arra, hogy jelenleg a bizottság tagjai a megválasztott képviselőkből állnak javaslom az szmsz 28.§-t kiegészíteni az alábbiak szerint:**

**„28.§ (2a) A képviselő-testület állandó bizottságai kizárólag önkormányzati képviselő tagokból állnak.”**

**5.2.Bizottsági ülés összehívása és vezetése**

A rendelet 6. melléklete tartalmazza a bizottságok ügyrendjét. Az ügyrend I.1. pontja szerint a bizottsági ülést a bizottság elnöke hívja össze és vezeti. Az elnök akadályoztatása esetén a bizottság üléseinek vezetésével, mint levezető elnök a legidősebb képviselő, bizottsági tag, amennyiben ő is akadályozott, akkor korban a következő legidősebb képviselő, bizottsági tag mint levezető elnök bízható meg.

A rendelet meghatározza, hogy a bizottságok létszáma 4 fő. Ha az elnök és az alenök is akadályoztatva van, a bizottsági ülés nem lesz határozatképes 2 fővel, így nincs értelme a következő legidősebb képviselő levezető elnöknek történő megbízásához.

**Emiatt az ügyrend I.1.pontja az alábbira módosul: A bizottsági ülést a bizottság elnöke hívja össze és vezeti. Az elnök akadályoztatása esetén a bizottság üléseinek vezetésével, mint levezető elnök a legidősebb képviselő, bizottsági tag bízható meg.**

1. **A polgármester feladatai:**

**A hatályos szmsz 29.§ (3) bekezdése szerint**: „Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester – a képviselő-testület hatásköréből át nem ruházható önkormányzati ügyek kivételével- a döntést meghozhatja.”

**Az Mötv. 68.§ (2) bekezdése szerint**: Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester a szervezeti és működési szabályzatban meghatározott ügyben – a 42. §-ban meghatározott ügyek kivételével – döntést hozhat. A polgármester a döntésről a képviselő-testületet a következő ülésen tájékoztatja.

**A kormányhivatal álláspontja értelmében szükséges konkrétan meghatározni azokat az ügyeket, amelyekben ilyen esetben a polgármester döntést hozhat.**

**Javaslom emiatt az szmsz 29.§ (3) bekezdését módosítani az alábbiak szerint:** Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester – a testület hatásköréből át nem ruházható ügyek kivételével – pályázati és vagyoni ügyekben döntést hozhat. A polgármester a döntésről a képviselő-testületet a következő ülésen tájékoztatja.

1. **Képviselőkre vonatkozó magatartási szabályok**

Az szmsz 13. alcímében a képviselőkre vonatkozó magatartási szabályokról rendelkezik. Az szmsz 31.§ (7) bekezdése az alábbiakat tartalmazza: „E § alkalmazásában képviselő alatt a polgármester kivételével valamennyi önkormányzati képviselő értendő.”

Az Mötv 33.§-a szerint az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja. Ismételt kötelezettségszegés esetén a csökkentés vagy a megvonás újra megállapítható.

Az Mötv 66.§-a szerint a polgármester tagja a képviselő-testületnek, a képviselő-testület határozatképessége, döntéshozatala, működése szempontjából önkormányzati képviselőnek tekintendő.

**Fentiekre tekintettel a szmsz 31. § (7) bekezdését javaslom hatályon kívül helyezni.**

1. **Jegyzőre vonatkozó előírások**

Az szmsz 33.§ (1) bekezdése az alábbiakat tartalmazza: „A jegyzői és aljegyzői tisztség egyidejű betöltetlensége, illetve tartós akadályoztatásuk esetén az Önkormányzati és Jogi osztály vezetője teljes jogkörben gyakorolja a jegyző hatásköreit. Amennyiben az Önkormányzati és Jogi osztály vezetője is akadályoztatva van, úgy az Igazgatási és Szociálpolitikai Osztály vezetője teljes jogkörben gyakorolja a jegyző hatásköreit.”

Az Mötv 82.§ (3) bekezdése alapján: A jegyzői és az aljegyzői tisztség egyidejű betöltetlensége, illetve tartós akadályoztatásuk esetére – legfeljebb hat hónap időtartamra – a szervezeti és működési szabályzat rendelkezik a jegyzői feladatok ellátásának módjáról.

Tekintettel arra, hogy az Mötv. 82.§ (3) bekezdése további helyettesek megbízatására nem ad lehetőséget, így az szmsz 33.§ (1) bekezdés 2. mondatát hatályon kívül helyezni szükséges.

1. **Szmsz-ből hiányzó rendelkezések**

Az szmsz nem tartalmaz rendelkezéseket a képviselő-testület hatáskörébe utal választások lebonyolításának rendjére és a személyes érintettségre vonatkozó bejelentési kötelezettség elmulasztásának jogkövetkezményére vonatkozóan.

**9.1. A képviselő-testület hatáskörébe utal választások lebonyolításának rendje**

A hatályos szmszt 22/A§-sal javaslom kiegészíteni:

22/A§ A Képviselő-testület hatáskörébe tartozó választási, kinevezés ügyekben a Képviselő-testület külön dönt az érvényesség kérdésében. Ebben az esetben az érvényes alternatívák figyelembevételével az eljárás eredményességéről is külön döntést hoz. Egy alternatíva esetén az érvényességről és az eljárás eredményességéről egy határozatban dönthet.

**9.2. A személyes érintettségre vonatkozó bejelentési kötelezettség elmulasztásának jogkövetkezménye**

**Mötv. 49. §** -a értelmében: „49.§ (1) A képviselő-testület döntéshozatalából kizárható az, akit vagy akinek a közeli hozzátartozóját az ügy személyesen érinti. **Az önkormányzati képviselő köteles bejelenteni a személyes érintettséget.** A kizárásról az érintett önkormányzati képviselő kezdeményezésére vagy bármely önkormányzati képviselő javaslatára a képviselő-testület dönt. A kizárt önkormányzati képviselőt a határozatképesség szempontjából jelenlevőnek kell tekinteni.

(1a) Az (1) bekezdésben foglaltakat nem kell alkalmazni, ha a képviselő-testület döntéshozatala saját tagjának választására, kinevezésére, megbízására vagy delegálására irányul.

(2) A képviselő-testület szervezeti és működési szabályzatában meghatározza a személyes érintettségre vonatkozó bejelentési kötelezettség elmulasztásának jogkövetkezményeit.”

**Mötv 33. §:** Az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja. Ismételt kötelezettségszegés esetén a csökkentés vagy a megvonás újra megállapítható.

Mivel az Mötv. kötelezően előírja a személyes érintettségre vonatkozó bejelentési kötelezettség elmulasztásának jogkövetkezményeinek meghatározását, jogkövetkezményként tiszteletdíj csökkentést javaslok meghatározni a Mötv-ben meghatározott mérték figyelembevételével.

**A képviselőre vonatkozó magatartási szabályokat javaslom kiegészíteni az alábbi rendelkezéssel:**

32/A.§ (1) Amennyiben a képviselő adott ügy tárgyalása előtt személyes érintettségre vonatkozó bejelentési kötelezettségét elmulasztja tiszteletdíját a (2) bekezdésben meghatározott időtartamra és mértékben csökkenteni kell.

(2) A tiszteletdíj mérséklésének időtartama egy hónap, mértéke a tiszteletdíj összegének 20%-a.

(3) Az (1) bekezdés szerinti kötelezettségszegés ismételt előfordulása esetén a tiszteletdíj csökkentésének mértéke 40%, időtartama kettő hónap.

1. **Alakuló ülésre vonatkozó szabályozás**

A rendelet 5.§-a értelmében a képviselő- testületi ülés lehet alakuló ülés, rendes ülés, rendkívüli ülés, vagy közmeghallgatás. A 7.§ pedig az alakuló ülésre vonatkozó eltérő szabályokat tartalmazza. Azonban ez a szabályozás nem teljes körű, így javaslom kiegészíteni az alábbi rendelkezéssel:

7.§ (2) … Az alakuló ülés meghívója és az ülésen tárgyalandó napirendek előterjesztéseinek kézbesítésére a rendkívüli ülésre vonatkozó szabályokat kell alkalmazni. Az alakuló ülésen egyéb javasolt napirendi pontokat is lehet tárgyalni, amennyiben azok nem indokolják a rendes képviselő-testületi ülés tartását.

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági, hatása.

Környezeti és egészségi következményei: A rendelet-tervezetnek nincs környezetei és egészségi hatása.

Adminisztratív terheket befolyásoló hatásai: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** A Kormányhivatal észrevételezte, hogy a képviselő-testületSZMSZ-e néhány pontban ellentétes az Mötv rendelkezéseivel, néhány §-a ellentmond egymásnak és néhány esetkört pedig nem szabályoz.

**A jogalkotás elmaradásának várható következményei:** A Kormányhivatal törvényességi jelzéssel élhet az általa jelzett hiányosság rendeletbe történő be nem építése miatt.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2019. szeptember 23.

**Ostorháziné dr. Kórik Zsuzsanna**

**jegyző**

**Rendelet-tervezet**

**Tiszavasvári Város Önkormányzata Képviselő-testületének**

**../2019.(…….) önkormányzati rendelete**

**Tiszavasvári Város Önkormányzata Képviselő-testülete szervezeti és működési szabályzatáról szóló 1/2019.(II.1.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva -Tiszavasvári Város Önkormányzata Képviselő-testülete szervezeti és működési szabályzatáról szóló 1/2019.(II.1.) önkormányzati rendelet 4. melléklet 1.24. pontja által biztosított véleményezési jogkörében illetékes Pénzügyi és Ügyrendi Bizottság, a 3. melléklet 2.8. és 2.9. pontjai által biztosított véleményezési jogkörében illetékes Szociális és Humán Bizottság véleményének kikérésével - következőket rendeli el:

1.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 4.§ (3) bekezdése helyébe a következő rendelkezés lép:

4.§ (3) A polgármesteri és az alpolgármesteri tisztség egyidejű betöltetlensége esetén, illetőleg a megjelölt tisztséget betöltők tartós akadályoztatása esetén a képviselő-testület összehívásával és vezetésével kapcsolatos feladatokat az ügyrendi feladatokat ellátó bizottság elnöke látja el.

2.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 7.§ (2) bekezdése helyébe a következő rendelkezés lép:

7.§ (2) Az alakuló ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről. Az alakuló ülés meghívója és az ülésen tárgyalandó napirendek előterjesztéseinek kézbesítésére a rendkívüli ülésre vonatkozó szabályokat kell alkalmazni. Az alakuló ülésen egyéb javasolt napirendi pontokat is lehet tárgyalni, amennyiben azok nem indokolják a rendes képviselő-testületi ülés tartását.

3.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 7.§ (3) bekezdése helyébe a következő rendelkezés lép:

7.§ (3) Az alpolgármester megválasztása érdekében, a titkos szavazást az alakuló ülésen létrehozott szavazatszámláló bizottság bonyolítja le.

4.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 19.§ (1) bekezdés b) pontja helyébe a következő rendelkezés lép:

19.§ (1) b) megállapítja, a képviselő-testület határozatképességét, vagy a határozatképesség hiányát, a határozatképesség fennállását az ülés ideje alatt folyamatosan köteles ellenőrizni. A képviselő-testület határozatképes, ha az ülésen legalább 6 fő jelen van. Ha a képviselő-testület nem határozatképes, a polgármester vagy a levezető elnök legfeljebb két alkalommal maximum 10 percre az ülést felfüggesztheti. Ha a képviselő-testület ezt követően is határozatképtelen, akkor az ülést bezárja. Ez esetben az újabb ülést 8 napon belül – az általános szabályok szerint - kell összehívni, melyen a képviselő-testület tárgyalja az elmaradt napirendeket.

5.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet kiegészül a következő 22/A§-sal:

22/A§ A Képviselő-testület hatáskörébe tartozó választási, kinevezés ügyekben a Képviselő-testület külön dönt az érvényesség kérdésében. Ebben az esetben az érvényes alternatívák figyelembevételével az eljárás eredményességéről is külön döntést hoz. Egy alternatíva esetén az érvényességről és az eljárás eredményességéről egy határozatban dönthet.

6.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 24.§-a helyébe a következő rendelkezés lép:

24.§ (1) Ha egy javaslat nem kapja meg az elfogadáshoz szükséges szavazati arányt, akkor a képviselő-testület elutasító döntést hoz.

(2) Amennyiben ügyrendi javaslatra, szünet elrendelése után a polgármester újból szavazásra bocsátja a javaslatot és a javaslat ismételten nem kapja meg az elfogadásához szükséges szavazati arányt, akkor a képviselő-testület ismételten elutasító döntést hoz.

7.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 28.§ -a kiegészül a következő (2a) bekezdéssel:

28.§ (2a) A képviselő-testület állandó bizottságai kizárólag önkormányzati képviselő tagokból állnak.

8.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 29.§ (3) bekezdése helyébe a következő rendelkezés lép:

29.§ (3) Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester – a testület hatásköréből át nem ruházható ügyek kivételével – pályázati és vagyoni ügyekben döntést hozhat. A polgármester a döntésről a képviselő-testületet a következő ülésen tájékoztatja.

9.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 33.§ (1) bekezdése helyébe a következő rendelkezés lép:

33.§ (1) A jegyzői és aljegyzői tisztség egyidejű betöltetlensége, illetve tartós akadályoztatásuk esetén az Önkormányzati és Jogi osztály vezetője teljes jogkörben gyakorolja a jegyző hatásköreit.

10.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet kiegészül a következő 32/A.§-sal:

32/A.§ (1) Amennyiben a képviselő adott ügy tárgyalása előtt személyes érintettségre vonatkozó bejelentési kötelezettségét elmulasztja tiszteletdíját a (2) bekezdésben meghatározott időtartamra és mértékben csökkenteni kell.

(2) A tiszteletdíj mérséklésének időtartama egy hónap, mértéke a tiszteletdíj összegének 20%-a.

(3) Az (1) bekezdés szerinti kötelezettségszegés ismételt előfordulása esetén a tiszteletdíj csökkentésének mértéke 40%, időtartama kettő hónap.

11.§ Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 6. melléklete helyébe jelen rendelet 1. melléklete lép.

12.§ (1) Hatályon kívül helyezésre kerül Tiszavasvári Város Önkormányzata Képviselő-testülete szervezeti és működési szabályzatáról szóló 1/2019. (II.1.) önkormányzati rendelet 6.§-a és 31.§ (7) bekezdése.

(2) Ez a rendelet 2019. október 4. napján lép hatályba.

**Szőke Zoltán Ostorháziné dr. Kórik Zsuzsanna**

**polgármester jegyző**

**A rendelet kihirdetve: 2019. október 1.**

**Ostorháziné dr. Kórik Zsuzsanna**

**jegyző**

1. melléklet a …/2019.(….) önkormányzati rendelethez

**A képviselő-testület állandó bizottságainak ügyrendje**

**I. A Bizottság összehívása**

1.  A bizottsági ülést a bizottság elnöke hívja össze és vezeti. Az elnök akadályoztatása esetén a bizottság ülésének vezetésével, mint levezető elnök a legidősebb képviselő, bizottsági tag bízható meg.

1. Mindkét bizottságot érintő ügy előkészítése során célszerű együttes ülést tartani az érintett bizottságoknak. Ebben az esetben a levezető elnöki teendők ellátásának módjában az elnökök megállapodnak egymással. Az együttes ülést tartó bizottságoknak külön-külön határozatképesnek kell lenniük, és a döntéseket bizottságonként külön-külön kell meghozni, de egy jegyzőkönyvbe foglalni.

**II. A Bizottság tanácskozási rendje**

1. A bizottság az üléseit a Polgármesteri Hivatal hivatali helyiségében tartja. A jelenléti ív alapján megállapítja a jelenlévő bizottsági tagok számát, az ülés határozatképességét, melyet az ülés ideje alatt folyamatosan figyelemmel kísér és ismerteti a távollévők személyét.

2. Amennyiben az ülés kezdetén a bizottság nem határozatképes, a bizottság jelenlévő tagjai tizenöt percet várnak.

3. Az elnökön kívül bármely bizottsági tag is írásban tehet napirendi javaslatot a bizottság feladatkörébe tartozó ügy megtárgyalására. A bizottság elnöke az indítványt lehetőség szerint a bizottság legközelebbi ülésére, de legkésőbb az indítvány benyújtását követő 60 napon belüli bizottsági ülésre terjeszti elő, melyre köteles meghívni az indítványozó képviselőt. A bizottság tagjának írásos indítványát csak a képviselő saját kérésére lehet távollétében tárgyalni.

4. Az adott napirendi pont megtárgyalása előtt aktuális bejelentésekre, tájékoztatásokra kerülhet sor, melyek időtartamát az ülés vezetője korlátozhatja.

**III. A Bizottság döntései**

A bizottság döntéseit határozati és végzési formában hozza meg. A határozat tartalmától függően fel kell tüntetni a teljesítés határidejét és a végrehajtásért felelős nevét.

**IV. A Bizottság ügyvitele**

1. A bizottság üléséről készült jegyzőkönyvet a bizottság elnöke és az ülésen erre a célra megválasztott bizottsági tag írja alá.

2. A jegyzőkönyvből szükség esetén kivonatot kell készíteni, amelyet a tárgya szerint érintetteknek meg kell küldeni. A kivonatot az elnök írja alá, vagy az elnök nevének sk. feltüntetésével a jegyzőkönyvvezető hitelesíti.

**V. A bizottság feladat - és hatásköre**

1. A bizottság általános feladatait Tiszavasvári Város Önkormányzata Képviselő-testülete Szervezeti és Működési Szabályzatáról szóló rendelet (továbbiakban: szmsz) 3. melléklete, a bizottság egyes feladatait ás a képviselő-testület által a bizottságokra átruházott hatáskörök jegyzékét az szmsz 4. és 5. mellékletei tartalmazzák.

2. A bizottság havonta köteles a képviselő-testületnek beszámolni az átruházott hatáskörben hozott döntésekről.

3. A bizottság munkájáról az elnök vagy az elnök által felhatalmazott bizottsági tag ad tájékoztatást. Képviseleti jogkörében tett nyilatkozata a bizottsággal egyetértésben kialakított véleményt tartalmazza, nem egyhangú határozat esetén köteles a kisebbségi véleményekre is utalni.

**VI. A bizottságok jegyzőkönyvének aláírása**

1. A Pénzügyi és Ügyrendi Bizottság üléséről készült jegyzőkönyvet a bizottság elnöke mellett Császár József bizottsági tag, akadályoztatása esetén Sipos Ibolya bizottsági tag írja alá.

2. A Szociális és Humán Bizottság üléséről készült jegyzőkönyvet a bizottság elnöke mellett Balogh Sándor bizottsági tag, akadályoztatása esetén Kovácsné Nagy Julianna bizottsági tag írja alá.

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 1/2019. (II. 1.) önkormányzati rendelet módosításáról szóló …./2019. (……….) önkormányzati rendelet indokolása**

1. **Általános indokolás**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 1/2019. (II.1) önkormányzati rendeletével megalkotta szervezeti és működési szabályzatát. Magyarország helyi önkormányzatairól szóló 2011. évi CLXXXIX tv. (továbbiakban: Mötv.) 53.§ -a értelmében a testület működésének részletes szabályait a szervezeti és működési szabályzatról szóló rendeletében határozza meg.

**1.§-hoz**

A rendelet alapján polgármesteri és az alpolgármesteri tisztség egyidejű betöltetlensége esetén, illetőleg a megjelölt tisztséget betöltők tartós akadályoztatása esetén a képviselő-testület összehívásával és vezetésével kapcsolatos feladatokat az ügyrendi feladatokat ellátó bizottság elnöke, akadályoztatása esetén a legidősebb képviselő (korelnök) látja el. A Kormányhivatal jelezte, hogy nincs lehetőség további helyettesek meghatározására, ezért az ügyrendi feladatokat ellátó bizottság elnöke kerül nevesítésre a képviselő-testület összehívásával és vezetésével kapcsolatos feladatok vonatkozásában.

**2.§-hoz**

A rendelet 5.§-a értelmében a képviselő- testületi ülés lehet alakuló ülés, rendes ülés, rendkívüli ülés, vagy közmeghallgatás. A 7.§ pedig az alakuló ülésre vonatkozó eltérő szabályokat tartalmazza. Azonban ez a szabályozás nem teljes körű, így kiegészítése vált szükségessé.

**3.§-hoz**

A rendelet 7.§ (3) bekezdése szerint: „Az alpolgármester megválasztása érdekében, a titkos szavazást az ügyrendi feladatokat ellátó bizottság, vagy az alakuló ülésen létrehozott szavazatszámláló bizottság bonyolítja le.” A Kormányhivatal jelzése alapján szükséges meghatározni, hogy konkrétan melyik bizottság bonyolítja le a titkos szavazást. Ennek megfelelve az alpolgármester megválasztása érdekében, a titkos az alakuló ülésen létrehozott szavazatszámláló bizottság bonyolítja le.

**4.§-hoz**

A rendelet 19.§ (1) bekezdés b) pontja szerint a képviselő-testület határozatképességéhez legalább 7 fő képviselő jelenléte szükséges a testületi ülésen. Az Mötv. 47.§ (1) bekezdése értelmében a képviselő-testület akkor határozatképes, ha az ülésen az önkormányzati képviselőknek több mint a fele jelen van. Tekintettel arra, hogy jelenleg 11 főből áll a képviselő-testület, így a határozatképességhez 6 fő képviselő jelenlétére van szükség.

**5.§-hoz**

Az szmsz nem tartalmazott rendelkezést a Képviselő-testület hatáskörébe tartozó választási, kinevezés ügyekre vonatkozóan. Kiegészítésre került egy új §-sal a rendelet: a Képviselő-testület külön dönt az érvényesség kérdésében. Ebben az esetben az érvényes alternatívák figyelembevételével az eljárás eredményességéről is külön döntést hoz. Egy alternatíva esetén az érvényességről és az eljárás eredményességéről egy határozatban dönthet.

**6.§-hoz**

Mötv. 47.§ (2) bekezdése értelmében: „A javaslat elfogadásához az egyszerű többséget igénylő javaslat esetén a jelen levő önkormányzati képviselők, minősített többséget igénylő javaslat esetén az önkormányzati képviselők több mint a felének igen szavazata szükséges. A betöltetlen önkormányzati képviselői helyet a határozatképesség szempontjából betöltöttnek kell tekinteni.”

A Kormányhivatal jelzése alapján rendeletünk 24.§ (1)-(2) bekezdése ellentétes az Mötv. 47.§ (2) bekezdésével, ezért módosítása vált szükségessé.

**7.§-hoz**

A Kormányhivatal jelzése alapján az szmsz nem tartalmazott rendelkezést a bizottságok összetételére vonatkozóan, így nem ismerhető meg, hogy a bizottságok rendelkeznek-e külsős bizottsági taggal. Tekintettel arra, hogy jelenleg a bizottság tagjai a megválasztott képviselőkből állnak javaslom az szmsz 28.§-t kiegészíteni az alábbiak szerint:

„28.§ (2a) A képviselő-testület állandó bizottságai kizárólag önkormányzati képviselő tagokból állnak.”

**8.§-hoz**

A hatályos szmsz 29.§ (3) bekezdése szerint: „Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester – a képviselő-testület hatásköréből át nem ruházható önkormányzati ügyek kivételével- a döntést meghozhatja.”

Az Mötv. 68.§ (2) bekezdése szerint: Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester a szervezeti és működési szabályzatban meghatározott ügyben – a 42. §-ban meghatározott ügyek kivételével – döntést hozhat. A polgármester a döntésről a képviselő-testületet a következő ülésen tájékoztatja.

A kormányhivatal álláspontja értelmében szükséges konkrétan meghatározni azokat az ügyeket, amelyekben ilyen esetben a polgármester döntést hozhat.

Emiatt az szmsz 68.§ (2) bekezdése módosult az alábbiak szerint: Amennyiben a képviselő-testület – határozatképtelenség vagy határozathozatal hiánya miatt – két egymást követő alkalommal ugyanazon ügyben nem hozott döntést, a polgármester – a testület hatásköréből át nem ruházható ügyek kivételével – pályázati és vagyoni ügyekben döntést hozhat. A polgármester a döntésről a képviselő-testületet a következő ülésen tájékoztatja.

**9.§-hoz**

Az szmsz 33.§ (1) bekezdése szerint:„A jegyzői és aljegyzői tisztség egyidejű betöltetlensége, illetve tartós akadályoztatásuk esetén az Önkormányzati és Jogi osztály vezetője teljes jogkörben gyakorolja a jegyző hatásköreit. Amennyiben az Önkormányzati és Jogi osztály vezetője is akadályoztatva van, úgy az Igazgatási és Szociálpolitikai Osztály vezetője teljes jogkörben gyakorolja a jegyző hatásköreit.” Az Mötv 82.§ (3) bekezdése alapján: A jegyzői és az aljegyzői tisztség egyidejű betöltetlensége, illetve tartós akadályoztatásuk esetére – legfeljebb hat hónap időtartamra – a szervezeti és működési szabályzat rendelkezik a jegyzői feladatok ellátásának módjáról. Tekintettel arra, hogy az Mötv. 82.§ (3) bekezdése további helyettesek megbízatására nem ad lehetőséget, így az szmsz 33.§ (1) bekezdés 2. mondatát hatályon kívül helyezni szükséges.

**10.§-hoz**

Mötv. 49. § -a értelmében: „49.§ (1) A képviselő-testület döntéshozatalából kizárható az, akit vagy akinek a közeli hozzátartozóját az ügy személyesen érinti. Az önkormányzati képviselő köteles bejelenteni a személyes érintettséget. A kizárásról az érintett önkormányzati képviselő kezdeményezésére vagy bármely önkormányzati képviselő javaslatára a képviselő-testület dönt. A kizárt önkormányzati képviselőt a határozatképesség szempontjából jelenlevőnek kell tekinteni.

(1a) Az (1) bekezdésben foglaltakat nem kell alkalmazni, ha a képviselő-testület döntéshozatala saját tagjának választására, kinevezésére, megbízására vagy delegálására irányul.

(2) A képviselő-testület szervezeti és működési szabályzatában meghatározza a személyes érintettségre vonatkozó bejelentési kötelezettség elmulasztásának jogkövetkezményeit.”

Mötv 33. §: Az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja. Ismételt kötelezettségszegés esetén a csökkentés vagy a megvonás újra megállapítható.

Mivel az Mötv. kötelezően előírja a személyes érintettségre vonatkozó bejelentési kötelezettség elmulasztásának jogkövetkezményeinek meghatározását, jogkövetkezményként tiszteletdíj csökkentést javaslok meghatározni a Mötv-ben meghatározott mérték figyelembevételével.

A képviselőre vonatkozó magatartási szabályokkal szükséges kiegészíteni az szmsz-t.

**11.§-hoz**

A rendelet 6. melléklete tartalmazza a bizottságok ügyrendjét. Az ügyrend I.1. pontja szerint a bizottsági ülést a bizottság elnöke hívja össze és vezeti. Az elnök akadályoztatása esetén a bizottság üléseinek vezetésével, mint levezető elnök a legidősebb képviselő, bizottsági tag, amennyiben ő is akadályozott, akkor korban a következő legidősebb képviselő, bizottsági tag mint levezető elnök bízható meg.

A rendelet meghatározza, hogy a bizottságok létszáma 4 fő. Ha az elnök és az alenök is akadályoztatva van, a bizottsági ülés nem lesz határozatképes 2 fővel, így nincs értelme a következő legidősebb képviselő levezető elnöknek történő megbízásához.

Emiatt az ügyrend I.1.pontja az alábbira módosult: A bizottsági ülést a bizottság elnöke hívja össze és vezeti. Az elnök akadályoztatása esetén a bizottság üléseinek vezetésével, mint levezető elnök a legidősebb képviselő, bizottsági tag bízható meg.

**12.§-hoz**

A rendelet 6.§-a szerint: „A képviselő-testületi ülésekre az e rendelet II. Fejezet szabályait kell alkalmazni, az ebben az alcímben foglalt eltérésekkel.”

A Kormányhivatal jelzése alapján a rendelkezés nem értelmezhető, mert az alcímben keverednek az alakuló és rendes ülésre vonatkozó szabályok. Emiatt hatályon kívül helyezése vált szükségessé.

Az szmsz 13. alcímében a képviselőkre vonatkozó magatartási szabályokról rendelkezik. Az szmsz 31.§ (7) bekezdése az alábbiakat tartalmazza: „E § alkalmazásában képviselő alatt a polgármester kivételével valamennyi önkormányzati képviselő értendő.”

Az Mötv 33.§-a szerint az e törvényben meghatározott kötelezettségeit megszegő önkormányzati képviselő megállapított tiszteletdíját, természetbeni juttatását a képviselő-testület – a szervezeti és működési szabályzatában meghatározottak alapján – legfeljebb tizenkét havi időtartamra csökkentheti, megvonhatja. Ismételt kötelezettségszegés esetén a csökkentés vagy a megvonás újra megállapítható. Az Mötv 66.§-a szerint a polgármester tagja a képviselő-testületnek, a képviselő-testület határozatképessége, döntéshozatala, működése szempontjából önkormányzati képviselőnek tekintendő.

Fentiekre tekintettel a szmsz 31. § (7) bekezdése hatályon kívül helyezésre került.